صربستون

صربستون (صربی جه: Србија) که ونه رسمی نوم صربستون ِجمهوری هسته، اتا اروپایی کشور هسته که بالکان دله دره. این کشور مجارستون، رومانی و بلغارستون، مقدونیه و مونته‌نگرو، کرواسی و بوسنی و هرزگوین جه سامون دانّه. بلگراد این کشور نیشتنگا (=پایتخت) هسته. 
 جوغرافی 
200px|بندانگشتی|راست|صربستون ِمناطق
صربستون اروپا دله دره. اینتا کشور بالکان ِجزیره‌مونا و پانونین ِجلگه دله قرار بَییته. دانوب ِروخِنه (۲۸۵۰ کیلومتر) صربستون ِشمال ِیک‌سوم ره دانّه. این روخنه‌ی ِ۵۸۸ کیومتری مسیر صربستون و کرواسی سامون ره سازنه و رومانی ِسامون ره هم بعضی جاهان تعیین کانده. صربستون دله «ساوا»، «تیمیش»، «درینا» و «بگج» ِرخنه‌ئون هم دَرنه. صربستون ِیک‌چارم (۲۷٪) جنگل دانّه.

صربستون برخلاف دیگه کشورونی که قبلاً یوگوسلاوی دله دَیینه، کوه و سی خله ندانّه و ویشته جنگلی و چفت ِبِنه هسته. دانوب و دیگه روخنه‌ئون بتونّه ۹۴% کشاورزی زمین‌ها ره صربست.ن و وویوودینا دله ئو هادِن. همینسه بالکان ِکشورون دله، همه جه ویشته صربستون ِکشاورزی مناسب هسته.رحمانی، بیژن: یوگسلاوی، کشوری با ویژگی‌های طبیعی و انسانی متنوع و منحصر. نشریه: «تحقیقات جغرافیایی» پاییز ۱۳۷۱ - شماره ۲۶. ص۵۱.

 تاریخ 
صربستون پادشائی یا امپراتوری تا چن قرن بالکان دله‌ی ِمناطق ره شه کنترل داشته. این کشور شرقی و غربی کشورون ِسامون ره موندسته و وشون ره سِوا داشته. صربستون، مقدونیه، مونته‌نگرو و بوسنی و هرزگوین همه‌شون سال ۱۳۸۹ میلادی عثمانی ِسامون دله دَیینه و ۴ قرن په‌یی‌ته، سال ۱۹۱۲، کوزووی جنگ ِپه، استقلال پیدا هاکردنه. وشونا اتا متحد ِکشور بَیینه و کرواسی و اسلوونی ِهمراهی جه یوگوسلاوی ِپادشائی ره بساتنه که تا سال ۱۹۴۵ دمباله داشته و اون گادِر تیتو حکومت جه برسی‌یه. این گادِر عثمانی ِنیروئون بالکان دله بَیینه و صربون شه ره په‌یی بَکشینه و بوردنه غرب ِسو.رحمانی، بیژن: یوگسلاوی، کشوری با ویژگی‌های طبیعی و انسانی متنوع و منحصر. در نشریه: «تحقیقات جغرافیایی» پاییز ۱۳۷۱ - شماره ۲۶. ص۵۱.

صربستون ِترنه (=نوین) حکومت سال ۱۸۱۷ میلادی، که صرب‌ها دومین بار وسّه قیام هاکردنه، بساته بیّه. اینتا کشور ِاسایی (=کنونی) سامون جهونی جنگ دوم په، این شکل بیّه. صربستون اون گادِر اتا مستقل کشور نیّه و یوگوسلاوی ِسوسیالیستی ِفدراسیون نظر په دَیّه. صربستون و مونته‌نگرو روز ۴ فوریه ۲۰۰۳ رسماً یوگوسلاوی ِنوم ره عوض هاکردنه و روز ۵ ژوئن ۲۰۰۶ دِتا کشور بَیینه. سال ۲۰۰۸ دله، کوزوو، که اتا شه‌مختار (=خودمختار) ایالت بی‌یه، اعلان استقلال هاکرده و بائوته که خانه صربستون ِسامون جه سِوا بَواشه. صربستون ِحکومت کوزووی ِاستقلال ره غیرقانونی دونده و وه ره قبول نکانده.ایرنا

 تقسیمات 
صربستان ۲۹ ناحیه دانّه و بلگراد هم اتا سِواءِ بخشه. صربستون اینان به کنار، دِتا شه‌مختار ِبخش هم دانّه: کوزوو و متوهیا که جنوب دَره و وُیوودینا که شمال دله دره. کوزوو ۱۷ فوریه ۲۰۰۸ جه اعلان استقلال هاکرده ولی صربستون هنتا وه ره اتا مستقل ِکشور ندونده و سازمان ملل ِموقتی نماینده‌ئون دَرنه وره گردونِنّه.

صربستون ِباقی‌بموندست منطقه که نا کوزوو شِنه و نا ویوودینا شِنه ره میونی صربستون گانّه. میونی صربستون شه وسّه اتا محلی دولت ندانّه و سیاسی تقسیمات دله جا نَیینّه.

 جمعیت‌شناسی 
مه ۲۰۰۵ صربستون جمعیت اینتی بی‌یه:
 میونی صربستون: ۵٬۴۷۹٬۶۸۶
 وُیوودینا: ۲٬۱۱۶٬۷۲۵
 کوزوو: ۱٬۸۰۰٬۰۰۰

صربستون دله ویشته صرب هستنه. مهمترین اقلیتون صربستون دله آلبانیاییون، مجارون، بوسنیایی‌ئون، جوگی‌ئون، کروات‌ئون، چکی‌ئون و اسلواک‌ئون، مونته‌نگرویی‌ئون، مقدونیه‌یی‌ئون، بلغارون، رومانیایی‌ئون و... هستنه. دِتا استان وویوودینا و کوزووی ِتبار و مذهب هم بقیه جائون جه فرق کانده.
 جمع: ۷٬۴۹۸٬۰۰۱
 صربون: ۶٬۲۱۲٬۸۴۴ (۸۲٫۸۶ درصد)
 مجارون: ۲۹۳٬۱۷۲ (۳٫۹۱  درصد)
 بوسنیایی‌ئون: ۱۳۶٬۴۶۴ (۱٫۸۲ درصد)
 جوگیون: ۱۰۷٬۹۷۱ (۱٫۴۴ درصد)
 یوگوسلاوون: ۸۰٬۹۷۸ (۱٫۰۸ درصد)
 دیگرون: ۶۶۶٬۵۷۲ (۸٫۸۹ درصد)

 شهرون 
بندانگشتی|چپ|۲۵۰px|بلگراد صربستون ِنیشتنگا (=پایتخت) هسته
بندانگشتی|چپ|۲۵۰px|نیش که اتا گت ِشهر هسته

جمعیت شهرهای بزرگ (بیشتر از ۵۰٬۰۰۰ نفر) بر اساس سرشماری ۲۰۰۲  www.citypopulation.de http://www.citypopulation.de/Serbia.html
 بلگراد: ۱٬۱۲۰٬۰۹۲
 نووی ساد: ۱۹۱٬۴۰۵
 نیش: ۱۷۳٬۷۲۴
 کراگویواتس: ۱۴۶٬۳۷۳
 سوبوتیتسا: ۹۹٬۹۸۱
 زرنیانین: ۷۹٬۷۷۳
 لسکوواتس: ۶۳٬۱۸۵
 اسمدِرِوو: ۶۲٬۸۰۵
 پانچِوو: ۷۷٬۰۸۷
 کروشواتس: ۵۷٬۳۴۷
 چاچاک: ۷۳٬۲۱۷
 اوژیک: ۵۴٬۷۱۷
 والیوو: ۶۱٬۰۳۵
 کرالیوو: ۵۷٬۴۱۱
 شاباتس: ۵۵٬۱۶۳
 ورانیه: ۵۵٬۰۵۲
 نووی پازار: ۵۴٬۶۰۴
 سومبور: ۵۱٬۴۷۱

 بن بنویشت 

 منابع 

 مشارکت‌کنندگان ویکی‌پدیا، «»، ویکی‌پدیای انگلیسی، دانشنامهٔ آزاد. (بازیابی در ۲۲ فوریه ۲۰۰۸). 

 Geographica (The complete Illustrated Atlas of the World) KONEMANN ۲۰۰۴


رج:اروپا کشورون
رج:اسلاوی کشورون
رج:یوگوسلاوی